Tensiomin vs. Corvitol
Dobrý deň,
chcela by som Vás poprosiť o radu - dlhodobo užívam Corvitol 50 mg. Po akom časovom odstupe po užití pol tablety Corvitol môžem pri zvýšenom krvnom tlaku užiť Tensiomin 12,5 mg?

Ďakujem
Dobrý deň,
ďakujeme za Vašu otázku.
Liek Tensiomin sa zvykne podávať pri náhle zvýšenom krvnom tlaku, ktorý je sprevádzaný subjektívnymi ťažkosťami, bez ohľadu na čas podania pravidelnej liečby. Ak si bežne nameriate zvýšenú hladinu krvného tlaku, liečba liekom Corvitol je pravdepodobne nepostačujúca. V takom prípade je potrebné sa obrátiť na lekára, aby prehodnotil dávku lieku Corvitol, prípadne celkovú liečbu vysokého krvného tlaku.
Prajem pekný zvyšok dňa.
S pozdravom
PharmDr. Veronika Kiabová